
DEVINCTISSIMUS 


Auctor . 


Prooemium 


Waneito  lege  academica  antiquissima  muneri  aucto¬ 
ris  me  accingens ,  diu  haesitavi  dubius,  in  quonam 
tantae  scientiae  themate  imbecilles  tentarem  vires. 
Tum,  ad  majorem  semper  moderno  aevo  potentiam 
eluctata,  ceterisque  palmam  praeripiente  pathologia 
humorali 5  centrale  hominis  fluidum,  veram  vitae  la¬ 
ticem  pervolvens ,  —  ut  legi  obtemperaturus ,  essem 
plurimum  lucraturus,  —  de  eodem  simul  quaedam 
conscripsi  pro  dissertatiuncula.  Quae  in  humano  san¬ 
guine  directe  non  evicta ,  et  ex  observatis  in  anima¬ 
lium  sanguine  comparative  applicata,  parenthesi  vel 
minoribus  distinguebam  litteris. 

Quid  tironis  medici  academici  studiorum  curri¬ 
culum  vix  emensi  humeri  valeant,  quid  ferre  recu- 


sent,  candido  si  perpendis  animo  benevole  lector! 
hasce  primitias ,  non  severo  subjicies  judicio  5  et  si 
quasdam  offendis  lacunas,  sicco  illas  quaeso  transeas, 
pede.  Vale  et  fave. 


Dabam  Vindobonae  mense  Junio  1844» 


Des  Menschen  Leben  ist  in  seinem  Biute. 

Moses. 


Generalia. 


*anus  in  homine  sanguis  est  vasis  propriis  inclusum 
fluidum  sui  generis,  rubri  coloris,  exigui  specifici  odo¬ 
ris,  subsalsi  nauseosi  saporis,  ad  tactum  glutinosum,  ab 
1,0300  ad  0,8492°  C.  specifici  caloris,  et  juxta  Ber- 
zeliuin  intra  1,052  et  1,057  variantis  specifici  pon¬ 
deris*  Reactio  ecquidem  semper  alcalina  debilis ,  ipse 
menstrualis  sanguis,  juxta  Retzium  acidi  adinstar  re¬ 
agens,  secundum  H  ii  n  e  f  e  1  d  alcaliter  reagit,  Respectu 
fluidiorum  positive ,  respectu  solidiorum  corporum  ne¬ 
gative  electricus. 

Sanguine  centrale  fluidum  et  maternum  quasi 
lixivium  (Mutterlauge —  Vale  n  tino)  sistente,  omni- 
busque  corporis  nostri  partibus  formationis  mate¬ 
riam  suppeditante,  jam  a  priori  exspectandum:  quae¬ 
cunque  organismi  fluida  minori ,  solida  majori  gaudere 
consistentia,  ac  sanguinem.  Consistendam  hanc  ae¬ 
stimamus  ,  non  tantum  e  quantitate  solidi  remanentis , 
respectu  evaporati  fluidi,  sed  etiam  e  pondere  speci¬ 
fico  ,  perstante  aequali  temperatura  ,).  Calor  etenim , 
sicut  omnia  corpora  expandit  etiam  sanguinem  rare¬ 
facit,  ejusque  volumine  aucto,  plethorae  spuriae,  ve¬ 
ra  frequentioris  imaginem  ,  orgasmum  ,  congestionem¬ 
que  in  directo  rationis  incremento  ostendit.  Orgasmum 
seu  ultra  normam  sanguinis  expansionem ,  instituta 
exploratoria  venaesectione,  per  pondus  specificum  op¬ 
time  distinguendum  credo. 

Normalis  sanguinis  gravitas  specifica  Berzelio 
asserente  in  medio  tenet  1,05485,  secundum  Denis 

1)  In  determinando  tamen  specifico  pondere  partium  humanarum 
duo  saepissime  negliguntur  momenta,  nimirum:  vel  oblivisce- 
mini  non  raro  temperaturam  indicare,  sub  qua  pondus  specificum 
investigatum,  ut  adeo  reductio  ad  medium  corporis  vivi  gradum 
temperaturae  37,5°  C.  impossibilis;  vel  ultro  observatum  non 
sit ,  an  refrigeratione  post  mortem  partium  volatilia  pondus  le¬ 
vantia  aufugerint. 


vero  1,059  ct  sic  conjecturam  allatam :  sanguinem 
medium  respectu  densitatis  inter  organicas  partes  oc¬ 
cupare  ,  revera  experientia  statutam  videmus ,  ex¬ 
ceptis  specifice  leviori  pinguedine ,  eaque  abundantibus 
partibus,  ut:  substantia  cerebri,  cholestrino  divitibus  s 
calculis  felleis  etc.  facile  perspiciendis.  Pro  densita¬ 
tis  partium  organicarum  vigore  scalam  struenti,  nor¬ 
malis  sanguinis  consistentia  0,  solidiorum  4-,  fluidio¬ 
rum  — -  gradibus  signandi  erunt. 

Sanguis  mechanismo  antliarum  per  cordis  praecipue 
premendi  et  sugendi  vim  in  tubis  reclusis,  i.  e.  vasis 
propriis ,  continuo  ultro  movetur ,  postque  temporis 
aliquod  intervallum  in  pristinum  revertitur,  e  quo  egres¬ 
sus  locum,  in  cor.  Hoc  ut  centrum  tubulorum  conside¬ 
rato,  dicendum :  sanguinem  in  arteriis  motu  centrifu¬ 
go,  in  venis  centripetali  agi,  quum  in  vasis  capillaribus  e 
priori  in  hunc ,  et  vicissim  in  corde ,  transit.  —  Dif- 
ferunt  vero  ab  invicem  in  eodem  individuo  sanguinis 
species,  nam  arteriosus  laete,  venosus  obscure  rubri 
coloris,  ille  altioris  1,0300°  C.  hic  minoris  0,8492°  C. 
specifici  caloris,  ille  specifice  gravior,  hic  laevior  ci- 
fius  densiusve  coagulat. 

Peculiaris  est  contenti  in  vena  portae  prospectus,  in 
atrum  magis  vergit  ejus  color,  quam  venosi  sanguinis, 
eoque  minus  coagulabilis,  fibrina  et  albumine  eget, 
sero,  cruore  et  pinquedine  excedente  atrobrunescente, 
unquinosa. 

De  prima  in  embryone  sanguinis  origine  innumerae  ex¬ 
stant  propositiones  et  explicationes,  partim  experientiae 
superstructae,  partim  mere  theoretica  combinatione  ex¬ 
hibitae,  ab  invicem  immense  abludentes,  ut  ex  operi¬ 
bus  Fr.  W  o  1  f  f,  Pander  et  D  o  1 1  i  n  g  e  r,  Prevost, 

D  urnas  et  Valent  in  palam  fit*  nec  tam  cito  lucu¬ 
bratio  caliginum  naturae  penetralium  speranda*  pro 
enumerandis  autem  hypothesibus  nec  spatium  nec  tem¬ 
pus  est  haec  mihi  sribenti  de  perfecti  nonnisi  sanguine 
organismi. 

Quum  in  sanguinem  centrum  nutritiae  functionis  posi¬ 
tum  sit,  cunctasque  in  organismum  erogationes  pendere 
debeat  5  memorandum  puto,  ut  correspondentes  perdito¬ 
rum  eidem  semper  subministrentur,  ad  conservandam  in- 

tegritatem  suppetiae  necessariae,  quae  ut  Simon  ait, 
propria  sanguinis  vita,  seu  (ji cliva  ejus  metamorphosi) 
sibi  assimilantur  5  et  auxiliares  ejusmodi  succos  submis¬ 
sos  videmus :  in  praeparato  per  digestricem  officinam 
extracto  nutrienti ,  immediate  venarum  resorptione  in 
sanguinem  translato  ;  et  in  lymphaticorum,  chylifero- 
rumque  vasorum  contento  a  dextris  immediate,  a  sini¬ 
stris  per  ductum  thoracicum  in  venam  subclaviam  effuso* 
Admixtus  sanguini  venoso  liquor  ut  coalitio  triplex 
consideranda,  nimirum  :  e  vasorum,  glandularumque  lym¬ 
phaticarum  miscela  ;  e  fluido  (hepar)  renes,  horumque 
adnexas  permeante  5  et  e  chylo  proprie  dicto.  In  prae¬ 
valentia  horum  singulorum  quidem  diversam  ostendit 
qualitatem,  sic :  si  priores  praedominantur,  quum  eti¬ 
am  fibrinam  et  haematinam  vehere  possunt,  lympha 
apparebit  coagulabilior ;  si  vero  majorem  quantitatem 
chyli  pinguedine  onusti  continet,  emulsionis  potius 
aemulatur  imaginem.  Generatim  tamen  non  tantum 
plus  minus  analogam  se  sanguini  ostendit,  imo  proprie¬ 
tates  offert,  quae  indicant,  jam  in  se  mutationes  pro¬ 
prias  contingere,  ad  facilitandam  haematopoesim  ;  tran¬ 
situ  enim  per  ambages  glandularum  lymphaticarum 
praeformantur  sanguinis  molecula;  ut  adeo  contentum 
ductus  thoracici  sanguini  jam  simile:  nam  excolor  ejus 
placenta  influxu  atmosphaerae  erubescit,  qui  color  oxy- 
genio  intenditur,  nitrogenio  et  acido  carbonico  obscu¬ 
rior  fit,  et  in  violaceum  vergit  5  posteriores  hae  etiam 
sero  lymphae  fiavedinem  tribuunt. 

Quemadmodum  solidiores  corporis  partes  plus  minus 
fluida  permeant,  absoluteque  aridae  substantiae  orga¬ 
nismo  plane  desint:  fluens  etiam  sanguis  majorem  aut 
minorem  copiam  necessario  admixtarum  continet  parti¬ 
cularum  concretarum.  Vivo  in  corpore  armato  oculo  in- 
tuenti,  bina  ostendit  elementa  :  a)  magnam  quantitatem 
minimorum  corpusculorum  determinatae  formae  (rubros  et 
excolores)  sanguinis  sic  dictos  globulos  b)  massam 
liquidam  homogenam,  qua  priores  vehuntur  ,  liquor  san¬ 
guinis  vivi  s.  plasma.  Vitae  influxu  sanguis  exutus  li¬ 
quiditatem  aequabilem  amittit,  coagulat :  una  ejus  parte 

in  spissiorem  fibrosam  substantiam,  nempe  coagulum , 
placentam  verser,  altera  in  forma  fluidi  perstante  serum. 

Nullum  corporis  nostri  fluidum  continet  in  statu  nor¬ 
mali  corpusculorum  solidiorum  majorem  copiam,  aut 
chemice  solutam  aut  mechanice  admixtam,  quam  san¬ 
guis.  Admirationis  causa  nonnisi  commemoraturus  sum, 
a  Patavio  Prof.  Giacominiin  dissertatione,  anno  1839 
in  congressu  italicorum  naturae  scrutatorum  Pisae  tra¬ 
dita,  existentiam  sanguinis  globulorum  denegatam  fuisse. 

Primo  proprietates  ope  armati  oculi  detectas  vivi  in 
corpore  sanguinis,  ejusque  quantitatem  adducam  et 
coagulationem  e  vena  missi :  tum  frater  in  altera  parte 
chemicas  partium  sanguinis  qualitates  et  quantitates, 
ejusque  accepta  et  expensa  tractabit. 

jflicroseopica  sanguinis  analysfs. 

4  Oculo  armato  sanguinemintuenti  memoranda  veniunt  : 
s)  rubri,  ^proprii  sanguinis),  b  )  excolores  globuli  [gra¬ 
nula)  et  c)  plasma  (liquor  sanguinis  vivi). 

A.  Ilubri  sanguinis  globuli. 

Ut  primum  tubi  optici  confecti,  primus  Malphighiet 
Leeuwenhoeck  anno  1678  rubros  s.  d.  sanguinis  glo¬ 
bulos  detegerunt.  Occurrunt  in  sanguine  vertebratorum 
rubri  et  totam  sanguinis  massam  cruento  imbuunt  colore ; 
£  plurium  non  vertebratorum  animalium  in  sanguine  prae¬ 
sentes  excolores,  ut  ipse  saepissime  latex  vitalis,  vel 
/  plasma  nonnisi  colaratum,  uti  Lumbricorum  terrestrium, 
in  qnibus  Crepl  in  et  Hiinefeld  existentiam  eorum, 
aliis  affirmantibus,  negant.) 

Formam  quod  attinet,  s.  d.  globulorum  rubrorum, 
in  homine  et  plerisque  animalibus  sub  microscopo  eam 
rotundam  praeseferunt ,  at  non  perfecte  giobulosam, 
potius  utrinque  compressam  orbicularem  disciformem, 
(Scheibchen)  x)  in  avibus ,  amphibiis  et  piscibus  est 
elliptica,  licet  nonnunquam  circulari  prope  accedant. 


*)  Nomeu  globulorum,  quod  jam  J  Mulier  refutavit,  inde  optiime- 
runt,  quod  observatae  sanguinis  guttulae,  ad  moleculas  disjuu- 

Zoologicos  inter  characteres  haec  forma  orbiculorum 
numerata  ,  supremaeque  nonnisi  vertebratorum  classi 
circularem  propriam,  quidam  asserebant, 

In  Alpaca  tamen  et  Dromedario  per  exceptionem 
Mandi  ellipticos  orbiculos  detexit,  et  0  w  en  ejusdem 
assertum  in  Dromedario  confirmat,  quamvis  ellipticis 
tabellulis  (y~0  0  digiti  in  majori,  6  /0  0  dig.in  minori  con¬ 
tinentium  diametro)  etiam  circulares  admixtae  fuere. 
Gulliver  in Auchenia Vicunna, A.  Paco,  et  A.  Lama 
ellipticos  orbiculos  observavit.  Ex  altera  parte  vero, 
ut  R.  W  agne  r  ait,  Ciclostomatum  ordo  piscium  orbicu¬ 
lis  suis  circularibus  a  typo  inferiorum  trium  vertebra- 
,  torum  classium  abludit. 

In  quiete ,  plerumque  orbiculi  uni  incumbunt  lateri,  al-  5 
terum  observatoris  oculo  obvertentes  ita,  ut  in  exacte 
circulari  ambitu  per  extremum  limitentur  marginem, 
formaque  in  mammalibus  perfecte  circulari  (in  reliquis 
vero  tribus  vertebratorum  classibus  ob  longam  ovorum) 
gaudere  videantur  5  a  prioribusque  ideo  sanguinis  globuli 
et  granula  vel  nwlecula  compellati.  —  Sanguine  in  mo¬ 
tum  agitato,  tantillum  inclinato  plano,  cui  inhaeret,  ut 
in  declivum  volvatur,  subinde  orbiculi  suo  margini  in¬ 
nixi,  invicemque  approximati,  non  in  formam  monilis,  ut 
globulis  conveniret,  sed  in  baccillos  coeunt,  ob  plani¬ 
tiem  e  lateribus  utrisque  compressi  disci,  orbicularem- 
que  formam.  Diameter  orbiculorum  ad  eorum  crassi- 
tiein  ita  se  habet,  ut  nummis  crassis  aequiparari  possint, 
margines  tamen  eorum  non  sunt  acute  circumcisi,  sed 
convexe  rotundati,  in  faciem  transeuntes. 

Qualitas  superficiei  orbiculorum,  in  quantum  e  factis 
hucdum  observationibus  patet,  cum  principali  eorum 
forma  conspirare  videtur }  circulares  mammalium,  ut 
Y  0  u  n  g,  H  0  d  g  k  i  n  et  L  i  s  t  e  r,  R.  W  a  g  n  e  r,  H.  N  a  s- 


gendas  et  adcuratius  contemplandas,  aquam  priores  addebant,  in 
qua  orbiculi  iutumebant  et  sphaericam  potius  offerebant  formam, 
quod  tamen  in  gutta  sero  puro,  aut  in  molecula  non  agente, 
fluido  diluta,  non  fit. 


s  e  et  alii  affirmant,  in  medio  disci  sunt  tantillum  excavati, 
ergo  biconcavi.  Etiamsi  alii  hoc  negant,  certum  tamen,  su¬ 
perficiem  nullatenus  esse  convexam.  Elliptici  vero  et 
ovati  ulteriorum  trium  vertebratorum  classium  in  utraque 
facie  umbiliformi  protuberantia,  a  margine  plus  minus  ; 
remote  elevata  ,  sunt  instructi. 

Quum  circulares  Ciclostomatum  orbiculi  ex  observa¬ 
tione  R.  W  a  g  n  e  r  aeque  biconcavi  sint,  nonnisi  eruen¬ 
dum  ,  an  elliptici  supra  memoratorum  mammalium  corre- 
spondenter  biconcavi  sint?  et  in  iconibus  M  a  n  d  1  i  i  tales 
utique  apparent.  —  C.  H.  Schultz  in  sanguine 
acido  hydrocyanico  necati  Elephantis  cunctas  formae  va¬ 
rietates  sanguinis  orbiculorum,  insectis,  molluscis, 
piscibus,  amphibiis  mammalibusque  characteristicos  in¬ 
venisse  asserit.  —  Owen  tardius  in  sanguine  secunda  t 
fruentis  valetudine  Elephantis  tantum  circulares  orbicu¬ 
los  conspexit. — Excitata  hic  opinio:  acidumne  hydrocya- 
nicum  in  vivo  sanguine  eas  formae  mutationes  produ¬ 
xerit,  Htinefeldii  experimentis  evanescit,  qui,  in  cuni¬ 
culis  quadrimensibus  acido  hydrocyanico  necatis  ,  orbi¬ 
culos  solum  normalis  videbat  qualitatis.  Quamquam  non 
vertebratorum  animalium  sanguini  generatim  granula  , 
globulique  conveniant,  R.  Wagner  n  Terebella  disci- 
formes  orbiculos  distinxit. 

Determinando  volumini  et  certo  diametro  orbiculorum  i 
piares  obstant  difficultates,  a)  Magis  probabile  continuo 
fit ,  in  primis  cunctorum  animalium  foetilis  vitae  tempori¬ 
bus  minores  esse,  quam  embryonibus  ultro  evolutis,  per¬ 
fectisque  animalibus ;  b)  in  ipso  eodem  sanguine  non 
omnes  sunt  ejusdem  magnitudinis ,  dantur:  minimi,  medii 
et  maximi.  In  humani  sanguinis  orbiculorum  mensura 
discrepant  auctores  ex  Vsos  Lineae  (Y  o  u  n  g)  usque 
V141  L.  CH  o  m  e).  Major  interea  dissensio,  mensurae  cir¬ 
cularium,  quam  ellipticorum  ;  si  observationes  in  hominis 
et  ranae  sanguine  comparare  fas.  c)  Volumen  eorum  di¬ 
versis  modificationibus  uti  fame ,  morbo  etc.  variatur. 
Wagner  et  Vale  ut  in  in  fame  confectorum  sanguine 
imminutos  referunt;  at  etiam  ignota  hucusque  momenta 
in  orbiculorum  volumen  agunt;  Wagner  ad  minus 

una  vice  potissimum  in  proprio  sanguine  V300  L.  ?  altera 
vice  vero  eosdem  V400  L.  fuisse  cernebat,  d)  in  arterio¬ 
so  et  venoso  sanguine  nemo  praeter  Prof.  B  erres  volu¬ 
minis  differentiam  indicavit  5  Wagner  tantum  in  arte¬ 
rioso  potius  aequabiliora  orbiculorum  volumina  commemo¬ 
rat.  e)  Mensio  solummodo  in  missis  e  vasis  instituenda, 
cumque  partim  mechanica  compressio  ,  partimque  aliae 
externae  circumstantiae  ad  formam  saepe  cito  alteran¬ 
dam  sua  contribuant ,  in  mensuras  veteriorum  parum  fi¬ 
dei  reponendum.  —  Moris  est  mediae  magnitudinis  orbi¬ 
culos  pro  singulis  animalium  speciebus  normales  statuere, 
quod  tamen  iniquum,  si  ut  Wagner  opinatur,  minimi 
evolutioni  intenti  sint  5  maximi  vero  plane  evoluti ,  vel 
ideo  majoris  essent  valoris ,  quod  in  necessaria  stent  re¬ 
latione  cum  capillarium  vasorum  capacitate.  In  mamma¬ 
lium  generibus  homini  priorum  relationes  maximos  tri¬ 
buunt  $  Wagner  tamen  in  recentiori  facta  observatione 
proprios  ab  iis  Cercopitheci  rubri  vix  distinguere  valuit, 
ut  adeo  illi  simiarum  adminus  non  multum  nostris  cedant. 

Volumen  orbiculorum  in  nulla  est  relatione  ad  animalium 
proceritatem,  in  muribus  non  minores,  imo  fere  tantillo 
majores,  quam  in  bobus.  Elephas  etiam  horum  volumine 
hominem  superat.  Minimi  enim  ejus  orbiculi  aequabant 
hominis  medios  ,  medii  ejus  quadrante  majores  quam  ho¬ 
minis  medii,  maximi  vero  duplum  horum  constituebant. 
—  In  characteristico  classium  dicendum :  minima  mami- 
nalibus ,  majora  avibus  et  piscibus  (hos  inter  praecipue 
Plagiostomis)  maxima  vero  sanguinis  molecula  amphibiis 
propria  esse.  Extrema  e  factis  hucusque  scrutationibus 
in  Tragalo  javanico  et  Proteo  anguineo  occurrunt:  in 
illo  minima  secundum  Gu Ili  ver  Vis 00  Lin.  in  isto  se¬ 
cundum  Wagner  maxima  V30  Lin.  efficiunt,  (reducta 
mensura  anglica)  fere  35 — 36ies  majora ;  in  Proteo  angui¬ 
neo  libero  jam  oculo,  ut  punctuli  cernenda.  —  Mediam 
mammalium  mensuram  orbiculorum  cum  maxima  proba¬ 
bilitate  statuit  esse  Wagner:  in  homine  et  simia 
V300,  incarinvoris  Vioo,  in  ruminantibus  Vsoo  Lineae. 

Specialiora  magis  de  his  vide  in  Physiologia  Burda- 
chii  et  opere  Wagn  eri  „  Ad  Physiologiam  sanguinis. “ 

8  Orbiculi  sanguinis  specifice  graviores  sunt  sero  ,  in  quo 

continentur.  Si  itaque  missi  e  vasis  sanguinis  coagulatio 
per  se  (in  vitiosa  ejus  qualitate) ,  aut  adjecto  tantillo 
natri  subcarbonici  impeditur,,  aut  si  coalita  fibrina  per  san¬ 
guinis  reverberationem  amovetur,  orbiculi  sanguinis  sensim 
sensimque  infra  fluidi  libellam  labuntur.  Magnum  osten¬ 
dunt  nisum  in  liberiori  motu  faciebus  disci  invicem 
cohaerere,  inque  baccilli  formam  sic  coire.  —  Quum  con¬ 
tinuo  per  chylum  nova  subministrentur  molecula,  in  ea 
sanguinis  mutanda,  nimia  eorum  accumulatio  contingeret, 
ni  eorum  pars  proportionalis  consumeretur. 

Copia  eorum  et  lymphae  granulorum  in  sanguine  sic  in 
quantum  licet  determinari  potest :  si  coagulatio  modo  di¬ 
cto  impedita ,  orbiculi  graviores  fundum  petunt ,  strata 
eorum,  ut  Schultz  ait,  tertiam  partem  in  homine,  vel 
ad  summum  dimidium  altitudinis  seri  attingunt  $  ultroque 
si  consideramus  immediate  orbiculos  se  non  tangere,  in- 
tercurrentiave  spatia  plasmate  expleri,  volumina  eorum 
solum  V4  totius  sanguinis  efficiunt.  Si  in  areola  micro- 
scopi  locata  numerando,  exiguae  sanguinis  quantitatis  mo¬ 
lecula,  ad  totius  massae  copiam  relatam  computamus, 
enormis  redundet  summa  5  at  nec  tanto  probabilior. 

Generatim  in  majori  copia  sunt  in  avium,  quam  in 
mammalium  sanguine,  minori  in  amphibiarum  et  minima 
in  eo  piscium,  pauperrima  vero  hoc  respectu  sunt  animalia 
non  vertebrata. 

r 

9  In  guttula  sanguinis  oculo  armato  apparentes  orbiculos  \ 

involucro  et  inserto  constare,  omnium  consentiens  opinio.  1 
Schultz  methodum  docet  pro  involucri  existentia  evin¬ 
cenda  :  aqua  nimirum  principio  colorante  involucrum  or¬ 
bat  ,  pellucidumque  reddit ,  quasi  dispersum  aut  solutum  1 
esset,  adjecta  vero  tinctura  jodinae  illico  apparet  denuo  ) 
cum  colore  atrobrunescente  —  Contentum  orbiculorum  i 
sanguinis  quidam  ex  aequabili  substantia  esse  non  adver¬ 
santur  ,  hancque  nucleum  dicunt  5  ut  in  horum  verbis  sin¬ 
guli  orbiculi  involucro  et  nucleo  constent.  Et  revera  1 

dignoscendus  sub  microscopo  in  singulo  orbiculo  (in  gi- 
ganteis  illis  batrachiorum  facillime)  centralis  nucleus  ob¬ 
scurior  .  annulo  magis  perlucido  cinctus,  E  nuclei  exten¬ 
sione  simul  patet,  hunc  corticem  exacte  ubique  non  ex¬ 
pleri,  contentumque  involucri  e  nucleo  et  alia  ab  hoc  di¬ 
versa  substantia  construi,  verosimiliterque  inter  nucleum 
et  involucrum  fluidum  positum  esse. 

Notata  hactenus  de  structura  orbiculorum  sanguinis 
partim  non  sat  specialiter  determinata,  partim  multa  se- 
cum  ipso  pugnant.  Etiamsi  haec  ex  angustia  et  exilitate 
objecti  explicabilia;  ex  alia  simul  parte  diversorum  ani¬ 
malium  orbiculi ,  cum  varias  experiantur  ab  iisdem  in- 
fluxibus  mutationes ,  de  structura  eorum  non  ubique  et 
semper  eandem  suspicionem  movent.  —  Interim  com¬ 
parativa  haec  anatomia  orbiculorum  sanguinis ,  ad  quam 
H.  Nasse  ingenuosa  contribuebat,  in  statu  est  adhuc 
nascenti. 

Hunefeld  magnam  cum  ovo  analogiam  assumit, 
ipse  chalazes  distinguere  vult,  ex  oppositis  involucri  pla¬ 
gis  in  membranam  nucleum  obvestientem  protensas. 
Magnam  autem  fluidi  quantitatem  orbiculis  contineri, 
cujus  aptissimus  in  peripherica  contenti  parte  locus 
quaerendus ,  ex  eo  patet  :  quodsi  duae  aequales  quan¬ 
titates  saguinis,  quarum  prima  orbiculis  privata,  iisdem 
in  altera  relictis ,  coaluerint ;  flltrati  tum  seri  posterioris 
copia  priorem  superabit.  —  Nasse  de  existentia  nu¬ 
clei  ellipticorum  majorum  orbiculorum  convictus  est, 
sed  eum  circularibus  hominis  mammaliumque  dene¬ 
gat.  Ex  alia  parte  W  a  g  n  e  r  quaestionem  movet :  num 
in  vivi  sanguinis  orbiculis ,  dum  in  vasis  circulant ,  nu¬ 
clei  et  involucra  indubii  sint?  Ipse  enim  sub  observa¬ 
tione  partium  perlucidarum  nucleos  distinguere  nun¬ 
quam  valebat ,  opinaturque  ideo :  eum  sub  microscopo 
per  speciem  coagulationis  enasci,  sicutve  plasma  san¬ 
guinis  in  fibrinam  et  serum  separatur,  vult  in  plas¬ 
mate  suspensos  orbiculos  in  nucleum  et  involu¬ 
crum  transmutari.  Tardius  comparent  nuclei  orbiculorum 
in  sero  ,  albumine  etc.  natantium,  citissime  acidis  aut 
aqua  in  eos  agentibus.  Solutio  tamen  pigmenti,  notaque 
pelluciditas  involucri  sub  horum  influxu  causam  phaeno¬ 
meni  illustrant. 

Et  si  arduum  sit  in  sanguine  tam  celeriter  promoto  i 
nucleos  discernere,  in  retardato  solum  sanguinis  circulo, 
cum  illaeso  adhuc  ejus  vitae  vigore,  hinc  inde  centrum 
obscurius  in  oculos  cadit.  —  Hewsoni  hypothesis : 
singulis  orbiculis  praeter  nucleum  et  velamentum  fluidum  i 
elasticum  inesse,  e  recentioribus  in  S  c  h  u  1 1  z  i  o  defen-  i 
sorem  nacta. 

Notabilis  omnibusque  jam  agnita  elasticitas  orbiculo-  ; 
rum,  per  quam  compressibiles  fiunt  et  formae  continen-  i 
tis  spatii  aptantur,  etutAcherson  dicit  „in  compressis 
ranarum  et  salamandrorum  pulmonibus  eos  prolongari 
et  pandurae  formam  assummi  ,a  sequentibus  explicatur:! 
plura  pro  sanguinis  moleculorum  elasticitate  dantur  mo-  i 
menta  :  1)  Cum  fluida  omnia  ob  exiguam  particularum  mi-  i 
nimarum  cohaerentiam  elastica  sint,  his  etiam  permeata  i 
corpora  aliquam  nanciscantur  tenacitatis  gradum  etiam 
rigidissima ,  est  necesse.  Hac  vero  conditione  in  toto  ! 
organismo ,  ut  superius  diximus  vigente  ,  certe  etiam  in  i 
sanguinis  moleculorum  involucrum,  externe  plasmatis,  j 
interne  contenti  liquori  expositum  ,  suo  non  destituetur  i 
effectu.  2)  Notum  repletas  vesicas,  in  quantum  fluidum  i 
contentum  spatio  proportionale  ,  elasticas  esse ;  talem  i 
vero  orbiculorum  constitutionem  quis  neget?  3)  Gasa,  i 
ut  ab  eorum  cohaesionis  statu  dependet,  magis  sunt  eia-  i 
stica,  quam  fluida;  his  itaque  et  molliorum  corporum,  i 
majorem  gasiurn  copiam  tenentium  elasticitas  intenditur,  : 
—  aqua  aere  dives  magis  elastica.  Hanc  insimul  ratio-  i 
nem  ad  exquisitam  orbiculorum  (praecipue  Batrachiorum)  i 
elasticitatem  multum  contribuere  Valentin  opinatur; 
ejus  arbitrio  quidem  anatomice  demonstranda  gasa  non 
gerunt,  sed  probabiliter  ope  antliae  pneumaticae  extra¬ 
henda  continent,  quae  tamen  nec  armato  oculo  sicut  ea 
aquae  fontanae  discernenda. 

10  Forma  nuclei  est  congrua  integralis  orbiculorum  for¬ 
mae  ,  circularis  in  circularibus  (elliptica  in  ellipticis).  — 
In  iis  hominis  nuclei  in  maximo  diametro  secundum 
Wagner  Viooo}  juxta  Schultz  1/1200  etjuxtaKrau-  ! 
ser  V1294  Lin,  habent.  —  Involucra  orbiculorum  colore 
imbuta  sunt,  num  soli  vel  etiam  nuclei  ejus  participes  \ 
sint,  necdum  ex  opinione  Wagneri  et  Valentini 
decisum.  Sub  aquae  influxu,  ut  supra  memoratum,  co- 

lor  disparet,  adjectave  jodinae  tinctura,  de  involucri  exi- 
stentia  denuo  convincimur  ;  at  eodem  simul  momento  con¬ 
tentum  alteratur:  nam  orbiculus  quantuscunque  (per  im- 
bibitionem)  tumescit  adeo,  ut  nucleus  unicae  parti  ad¬ 
haerere,  inque  orbiculorum  facili  motu  in  eorum  cavo  flu¬ 
ctuari  videatur.  Mutatis  sic  orbiculis  adhuc  alii  exstant 
admixti  nucleo  carentes ,  in  quibus  saepe  regulares  visi¬ 
biles  aperturae ,  per  quas  probabiliter  nuclei  excessere. 
Acidum  aceticum  involucra  citissime  solvit,  in  sero  au¬ 
tem  sanguinis  ( v .  g.  in  verberato  sanguine)  aut  in  mixto 
cum  exigua  solutione  natri  subcarbonici,  salis  ammoniaci, 
sulfatis  sodae,  salis  culinaris  et  sacchari  per  dies  com- 
servantur  immunes. 

In  sanguine  ranarum  hae  mutationes  distincte  ma¬ 
nifestatae,  celerrime  subintrant.  Praeter  H.  Nasse 
—  Hiinefeld  multas  sanguinis  ad  diversas  sub¬ 
stantias  relationes  investigabat ,  quarum  binas  hic  ad¬ 
duxisse  sufficiat.  —  Sanguinem  humannm  adjecto  al¬ 
ea  Io  id  e  Coniin,  in  obscure  rubro-flavam  redigi  massam 
unguinosam,  sub  microscopo  cerae  liquatae  similem, 
ullos  amplius  orbiculos  offerentem.  —  Ranarum  aut 
humani  vel  suilli  sanguini  admixto  tantillo  bilis  bubuli, 
orbiculi  disparuere  illico,  nuclei  solum  ex  iis  ranarum 
aliquamdiu  resistebant.  Similiter  hominis,  canis,  suis 
cuniculi,  felis,  gallinae,  ranae  rubeculae  et  viridis, 
pisciumque  bilis  agebat;  ea  tamen  brevi  post  partum 
defuncti  neonati,  hujusque  meconium  ,  sicut  fel  non¬ 
dum  maturati  vaccini  foetus,  hac  solvente  sunt  destitu¬ 
ta  virtute. 

B.  Excoleres  sanguinis  globuli  seu  lym¬ 
phae  granula. 

J.  Mulier  recentiori  tempore  attentionem  eruditorum  11 
in  aliam  convertit  speciem  corpusculorum,  aeque  in  san¬ 
guine  contentorum,  ast  descriptis  prioribus  minora,  dif- 
liciliusque  in  hominis  mammaiiumque  sanguine ,  quam  in 
eo  amphibiarum,  piscium  aviumve  distinguenda.  —  Eorum 
magnitudo  proportionalis  apparet  ei  orbiculorum  rubro¬ 
rum  sanguinis  ejusdem  individui  fquod  praeprimis  in 
amphibiis  indubium)  5  ast  volumine  inter  se  magis  differunt, 

quam  sanguinis  orbibiculi  rubri.  Distinguuntur  ab  his  ar¬ 
mato  oculo  contemplata  :  per  defectum  omnis  pigmenti, 
pelluciditatem ,  proprium  splendorem  ,  majorem  lucis  ra¬ 
dii  refringendi  vim  ,  textumque  granulosum.  Facillime 
conglomerant,  si  majori  copia  in  sanguine  adsint,  tum 
supra  fundum  tenentes  orbiculos  rubros,  utpote  specifice 
leviores,  sustentantur.  In  guttula  sanguinis  observata,  si 
majori  quantitate  aquae  nimis  diluta ,  granula  lymphatica 
ad  imum  descendunt,  tamque  tenaciter  vitro  inhaerent,  ut 
partibus  ceteris  defluentibus,  sola  remaneant ;  etiam  ante 
dilutionem  jam  hac  visciditate  a  rubris  orbiculis  dilferunt ; 
in  aqua  et  acido  acetico  non  solvuntur,  ut  nuclei  priorum, 
at  magis  granulosa  eorum  exprimitur  textura, 

12  Etiamsi  tantillum  rubri  sanguinis  orbiculi  a  lymphae 
granulis  discrepant;  in  principalibus  tantam  ostendunt 
analogiam ,  ut  cuique  facillime  idea  associetur:  num  evo¬ 
lutioni  aut  revolutioni  aut  utrique  intenti  sint  hi  orbiculi 
proprii.  —  Granula,  haec  sanguini  per  vasa  tymphatica 
ductumque  thoracicum  subministrari  2)  certum,  ip- 
soque  jam  nomine  indicatur. 

Quod  genesim  eorum  attinet,  observatum:  chemicis 
cum  chyli  et  lymphae  in  vasorum  decursu  mutationibus, 
pari  passu  formationem  discretorum  granulorum  in  ea¬ 
rum  mixtura  procedere.  Initio  habemus  in  lympha  micas 
simpliciaque  lymphae  granula,  in  chylo  pingues  guttulas 
cum  vel  sine  distinctis  corpusculis  chyli  granula  dictis. 
Post  transitum  liquoris  per  glandulas  lymphaticas  sicut 
fibrina  enata,  copia  granulorum  simplicium  aucta,  ut 
adeo  in  ductu  thoracico  perfecti  fere  sanguinis  orbiculi 
monstrari  possint.  Sic  etiam  differentia  tanta  in  eorum 
mensura  intelligenda ,  quae  a  minimis  usque 
Lin.,  rubris  sanguinis  orbiculis  prope  jam  accedunt,  — 
Copia  eorum  in  sanguine  tantum  appropinquando  deter¬ 
minari  potest  5  si  numerum  propriorum  sanguinis  et  il¬ 
lum  granulorum  in  area  microcsopi  collectorum  secum 
comparamus.  —  In  fame  necatorum  sanguine  rariora  (ob 
lymphae  penuriam)  sunt.  Approximando  ad  centum  ru- 

bros  sanguinis  orbiculos  in  statu  sano  circiter  15  lym¬ 
phae  granula  veniunt. 

Sicut  in  sanguine  molecula  existunt,  functionibus  incum-  1 3 
bunt  sequentibus :  ex  una  parte  ad  mechanicam  ejus  mo¬ 
tum,  circulationis  viribus  productum  inserviunt  augendum, 
inagisque  molecularem  faciendum,  ut  sic  solutio  fibrinae 
et  fortasse  distributio  in  magna  quantitate  praesentis 
albuminis  adjuvetur.  Ex  altera  parte  probabiliter  ea 
juxta  Schultz  et  Liebig  sunt  corpuscula,  quae  pi¬ 
gmento  imbuta  ad  oxygenii  in  pulmonibus  assumptionem 
plurimum  contribuunt. 

In  sanguine  contenti  orbiculi,  lymphaeque  granula 
haud  constantes  formationes ;  sed  diversas  experiuntur 
mutationes  future  evolvendas.  Continuis  haec  subire 
mutationibus,  partem  nimirum  eorum  in  sanguine  iterum 
resolvendam  esse,  apparet ;  nam  lympha  et  chylus  con¬ 
tinuo  nova  in  sanguinem  vehunt  granula ,  in  eo  itaque, 
ni  correspondens  dispendium  per  resolutionem  in  plas¬ 
mate  aut  sanguinis  liquore  contingeret,  accumulatio  no¬ 
tabilis  solidiorum  corpusculorum  necessaria  esset.  Re¬ 
soluta  eorum  substantia  aeque,  ac  reliqua  liquoris  san¬ 
guinis,  nutrienti  ejus  functioni  inserviunt. 

De  chyli  et  lymphae  granulorum  in  rubros  sanguinis  or¬ 
biculos  proprios  transformatione  jam  actum  in  §.  praece¬ 
denti.  De  metamorphosi  autem  horum  Schultz  seriem 
effatorum  statuit,  ulterioribus  attamen  observationibus 
pro  certis  evincendis.  Dicit  enim  respirationis  munere 
orbiculos  semper  imminui,  continua  transsudatione  per 
involucrum  contentae  substantiae,  donec  demum  vacuas 
offerant  vesiculas,  quae  subinde  penitus  solvuntur.  De¬ 
faecati  orbiculi  imprimis  in  vena  portarum  ad  bilem 
parandam  adhibentur.  Etiam  Henle  affirmat  orbiculos 
antequam  evanescunt  vesiculas  materia  colorante  re¬ 
pletas  esse. 

C.  Liquor  sanguinis  vivi,  seu  plasma. 

A  liquore  sanguinis  coagulati  seu  sero  probe  est  di-  14 
stinguendum,  quum  in  proprietatibus  essentialibus  plu- 

riinum  differant  ab  invicem ;  sic  fibrinam,  proteinametalia 
chemice  soluta  plasma  continet,  quae  in  coagulati  sangui¬ 
nis  sero  jam  praecipitatae  aut  diverse  mutatae  sunt. 

Natura  ejus  nullis  hucusque  directis  observationibus 
sufficienter  dilucidata$  expressione  enim  partium  orga¬ 
nicarum  cum  sanguine  mixtum  fluidum  5  in  facta  autem 
per  aquam  digestione,  in  ea  solubilibus  substantiis  con¬ 
taminatum  optinemus.  Methodus  a  J. Mulier,  qua  per 
filtrum  sat  densum  e  ranarum  sanguine  relictis  solidio¬ 
ribus  purum  transit  plasma,  in  homine  minoribus  orbi¬ 
culis  praedito  vix  adhibenda.  Modo  tamen  indirecto, 
quasdam  plasmatis  proprietates  determinaturi  sumus,  — 
Quamvis  nimirum  ejus  concentrationis  gradus  ignotus, 
eum  tamen  minorem  esse ,  quam  totius  sanguinis,  in 
cujus  calculum  etiam  orbiculi,  lymphaeque  granula  ve¬ 
niunt,  ex  axiomate  in  §.  1.  nota  memorato  nullum  am¬ 
plius  dubium.  Generatim  plasma  fluidum  pellucidum, 
excolor  aut  exigue  flavescens  apparet.  Ouod  colore  de¬ 
stituatur,  facile  concipitur,  si  consideramus,  maximam 
colorantis  principii  partem  orbiculis  sanguinis  rubris 
propriam  esse,  qui  consistentia  volumineque  suo,  ut 
tales  ab  immediata  exosmotica  transsudatione  cohiben¬ 
tur.  —  Datis  autem  conditionibus  faventibus,  sub  qui¬ 
bus  substantiae  colorantes  in  sanguinis  liquore  solvun¬ 
tur,  reflexus  earum  in  emanantibus  inde  fluidis  perspi¬ 
cuus  est.  Majori  copia  in  sanguine  seri  et  minori  salium  t 
praesentia,  dum  rubri  ejus  orbiculi  partem  coloris  sero 
cedunt,  plasma  habetur  flavescens,  quale  in  hydropico¬ 
rum  textu  celluloso  collectum  apparet. 

Exquisite  hoc  in  ictero  videndum,  ubi  se-  aut  excre- 
tione  bilis  impedita,  abundans  flavi  coloris  principium 
in  sanguinem  redundat.  In  illis  demum  morbis,  qui  ab- 
nonni  colliquatione  sanguinisque  elementorum  resolu¬ 
tione  incedunt,  uti:  febr.  putrida,  petechiis,  scorbuto,  t 
non  raro  exsudata  quasi  cruenta  comparent,  quae  nui-  | 
latenus  in  mechanica  effusione  per  rhexim  vel  diapede- 
sim  vasorum  sanguinis  ;  sed  ut  etiam  V  a  1  e  n  ti  n  ait,  in 
exsudatione  consistit  plasmatis,  chemice  solutum  abun-  i 
dans  pigmentum  gerentis. 

Indubium  est,  plasma  guttulis  pinguedinis,  albumine  15 
fibvina ,  salibusque  conditum  esse.  De  copia  et  natura 
salium  plasmatis  nil  fere  hucdum  compertum  •  an  vero 
solo  albumine  ulterius  transformando  fibrina,  num  etiam 
caseino  aliisque  substantiis  praeformatis  constet,  non¬ 
dum  definitum.  Fibrinam  insimul  cum  plasmate  exsu¬ 
daturam  probabile  reddunt,  non  minus  status  ejus  solu¬ 
tus  in  sanguine,  quam  symptomatum  inflammationis, 

(d  11111  sanguinis  fibrina  aucta)  consideratio.  —  Functio 
plasmatis,  praeter  memoratam  £§.  3.)  cuncta  permeandi 
organa  ad  madefaciendum ;  sanguinis  liquorem  consti¬ 
tuendi*  summa  in  eo  est,  universo  organismo  non  tan¬ 
tum  pro  se-  et  excretionibus ,  sed  ad  sui  ipsius  con¬ 
structionem,  perditorumque  reparationem  necessariam 
materiarum  copiam  subministrandi. 

Memorandum  adhuc  puto  ejus  in  vasis"  sanguiferis 
motus  dispositionem.  In  partibus  pellucidis  e.  g.  in  * 
extensa  inter  digitos  membrana  ranarum,  in  arteriis 
aeque  ac  venis  rubri  sanguinis  orbiculi  medium  vaso¬ 
rum  spatium  tenere  videntur,  interque  orbiculorum  vi¬ 
sibiles  margines  vasorumve  parietes  interstitium  esse 
pellucidum,  pro  lymphae  granulorum,  serique  motu, 
semper  tardiori  illo  mediorum  (Secundum  E.H.Weber 
est  ratio  1 — 1 7~)  —  W  a  g  11  e  r  hanc  duplicem  motus  cele¬ 
ritatem  in  omni  vasorum  capillarium  systematis  sphaera 
observavit,  in  eo  pulmonum  (Salamandri)  excepto.  E. 

II.  Web  er,  qui  primus  hoc  phaenomenon  detexit,  pro 
lymphae,  ab  ea  sanguinis  via  separata,  habebat;  adv  er¬ 
sarios  tamen  ejus  opinio  statim  nacta,  et  A  c  h  e  r  s  0  n, 

G 1  u  g  e  et  W  a  g  n  e  r  demonstrabant :  hanc  viam  lymphae 
non  distinctam,  sed  in  eodem  unico  vasorum  cavo  con¬ 
tineri  ita,  ut  e  plasmate  rubrisque  orbiculis  constans 
medium  filum  strato  plasmatis  lymphaeque  granulorum 
instar  vaginae  circumdetur.  Ipse  W  e  b  e  r  tardius  horum 
partes  secutus,  dilFicilioremque  peripheriae  motum  te¬ 
nacitati  lymphae  granulorum,  parietibus  interdum  ad¬ 
haerentibus,  attribuit*  V  a  1  e  11 1  i  n  tamen  testatur  :  maxi¬ 
mos  orbiculos  rubros,  utpote  fluvio  torrente  fit,  in  me¬ 
dium  vehi,  hicque  validissimis  viribus  celerius  pro¬ 
moveri. 


Sanguinis  quantitas  in  corpore* 

]  6  Ad  indicandam  sanguinis  in  homine  copiam,  sanguinis 
in  lethali  haemorrhagia  perditi,  vel  illius  e  capite  ple- 
plexis  collecti,  vel  demum  ut  H  e  r  b  s  t,  W  eb  er  et  a.  p. 
massae  ad  perfectam  vasorum  repletionem  necessariae 
quantitatem  respexerunt  $  at  quam  ambigui  et  erronei 
his  superstructi  sint  calculi,  e  differentia  enormi  quan¬ 
titatis,  viro  perfecte  evoluto  tributae,  facile  conceptu. 
Allen  Moulins  8,  28 — 30  libras  Ha  1 1  e  r  homini  in 
virili  aetate  convenire  statuit  5  silentio  praeteriturus  pla¬ 
ne  100  libras,  quasReill  assumit,  omnia  per  exsic¬ 
cationem  cadaveris  humani  deperdita  computando. 

Pondus,  quod  Allen  Moulins  signavit,  exiguum  esse 
scimus:  e  W  r  i  s  b  e  r  gi  notatis,  qui  e  cadavere  capite 
damnatae  infanticidae  24  libras  collegit,  et  metrorrha¬ 
gia  ab  alia  26  libras  perditas  fuisse  vidit.  In  quacun¬ 
que  certe  haemorrhagia,  etiamsi  caput  cervicibus  rese- 
cetur,  mors  et  cum  ea  ob  cordis  stuporem  sanguinis  i 
propulsio  citius  silebit,  quam  tota  quantitas  effluxerit.  — 
Optentae  14  librae  per  methodum,  qua  Herbst  uti- i 
tur:  ex  injectae  nempe  massae  absoluta  et  specifica  gra-1 
vitate  sanguinis  quantitatem  eruere  ,  eundem  offerunt 
errorem*  injectiones  enim,  ut  exercitantibus  notum,  iis¬ 
dem  optime  succedentibus- vix  dimidium  vasorum  ex-  * 
plent ;  et  hac  ratione  tantum  dimidia  totius  quantitatis 
pars  obtinetur. 

Tam  exiguae  quantitates  sanguinis  hydraulico  etiam 
ejus  motui  repugnant  5  hae  14  librae  etenim  ob  tantam 
cordis  ventriculorum  capacitatem  duplo  majori  celeri¬ 
tate  moverentur,  et  in  maxima  sanguinis  tarditate  intra 
30,7  secunda  minuta  circulum  percurrere  deberent,! 
quod  absurdum. 

1 1  In  geniosam  ad  sanguinis  copiam  evincendam  Val  e  n-? 
tin  assignavit  methodum,  in  sequentibus  generatim 
fundatam:  pondus  cujusdam  determinatur  animalis,  tum 

quantitas  aliqua  ei  adimitur  sanguinis  5  determinata  dein 
aquae  copia  eidem  venae  infunditur,  et  exiguum  post 
intervallum  temporis  denuo  aequalis  sanguinis  quantitas 
ex  aperta  alia  vena  mittitur.  Si  nunc  quantitas  partium 
solidarum  sanguinis  in  prima  et  secunda  portione  acu- 
rate  notatur,  aquae  dein  copia  totius  sanguinis  massae, 
ante  collectionem  adjecta  in  calculum  sumitur,  neces¬ 
saria  habentur  data,  totius  sanguinis  massae,  ej usque 
ad  pondus  animalis  absolutum  relhtionem  eruendi.  Po¬ 
namus  v.  c.  totius  sanguinis  massam  cujusdam  animalis 
=  hujus  valor  sequenti  ratione  determinandus  :  Si 
ex  isolita  vena  jugulari  externa  certa  desumitur  san¬ 
guinis  quantitas  = «,  remanens  in  corpore  sanguis  erit 
x-a  —  y ,  nunc  determinata  aquae  destillatae  copia  in¬ 
jicitur  —  c,  absolutumque  totius  sanguinis  pondus  erit 
=  ?/+c,  praeterlapsis  aliquot  minutis  ex  alia  vena 
jugulari  nova  quantitas  sanguinis  elicitur.  Si  adhuc 
procenticum  solidiorum  particularum  in  sanguine  resi¬ 
duum  primae  portionis  =  6,  idemque  secundae  portio¬ 
nis  =  d,  valor  primariae  totius  sanguinis  massae  erit 

.  cd 
=  x  =  a- f- - 

c — d 


Methodus  ista  in  canibus  optime  succedit,  et  opten- 
tae  quantitates  in  quatuor  magna  cum  solertia  institu¬ 
tis  experimentis ,  utcunque  conspirant ,  in  felibus  ta¬ 
men  ,  ovibus,  cuniculis  exhibendo  experimento  minus 
idoneis,  resultatum  magis  ambiguum.  Valentin  hac 
ratione  sanguinis  massam  ad  absolutam  animalis  se 
habere  statuit:  in  cuniculo  ut  1:6,20;  in  fele  catto  ut 
1:5,78;  in  ovibus  ut  1:5,02;  in  cane  (m agno)  ut 
1 : 4,50. 

Vetita  hujus  methodi  in  homine  institutione,  ad  ana¬ 
logiam  denuo  confugiendum ;  et  cum  e  factis  hucusque 
paucis  hac  methodo  experimentis  probabile  :  sanguinis 
copiam  in  majoribus  animalibus  relate  ad  absolutum 
eorum  pondus  tantillo  augeri ,  foemininumque  genus 
copia  sanguinis  pauperius  esse.  Valentin  aequam 
putat  rationem  inter  absolutum  pondus  sanguinisque 


copiam  pro  viro  1:4,36,  pro  muliere  1:4,41.  Ad  me¬ 
dia  corporis  absoluta  pondera,  e  pluribus  observationi¬ 
bus  Queteleti  cuique  aetati  assignata,  rationes 
transferendo ,  a  Valentino  conditam  tabellam ,  in 
ejus  Physiologia  habemus  sequentem  : 


Aetas 

V  i 

r  i 

F  e  m  i  n  a  e. 

Pondus 

absolut. 

Sanguin. 

copia 

Pondus 

absolut. 

Sanguin. 

copia 

In  Kilogramniis  expressi  numeri  medii 

In 

neonato 

3,20 

0,73 

2,91 

0,83 

1 

anno 

10,00 

2,29 

9,30 

2,10 

2 

» 

12,00 

2,74 

11,40 

2,58 

3 

» 

13,21 

3,02 

12,45 

2,82 

4 

» 

15,07 

3,45 

14,18 

3,21 

5 

» 

16,70 

3,82 

15,50 

3,51 

6 

» 

18,04  * 

4,13 

16,74 

3,79 

7 

» 

20,16 

4,61 

18,45 

4,18 

8 

» 

22,26 

5,10 

19,82 

4,49 

9 

» 

24,09 

5,51 

22,44 

5,08 

10 

» 

26,12 

5,98 

24,24 

5,49 

11 

» 

27,85 

6,38 

26,25 

5,94 

12 

» 

31,00 

7,10 

30,54 

6,92 

13 

» 

35,32 

8,09 

34,65 

7,85 

14 

» 

40,50 

9,27 

38,10 

8,63 

15 

» 

46,41 

10,63 

41,30 

9,35 

16 

» 

53,39 

12,23 

44,44 

10,07 

17 

» 

57,40 

13,15 

49,08 

11,12 

18 

» 

61,26 

14,03 

53,10 

12,03 

19 

» 

63,32 

14,50 

- — • 

— 

20 

» 

65,00 

14,89 

54,46 

12,34 

25 

» 

68,29 

15,64 

55,08 

12,48 

30 

» 

68,90 

15,78 

55,14 

12,49 

40 

» 

68,81 

15,76 

56,65 

12,83 

50 

» 

67,45 

15,45 

58,45 

13,24 

60 

» 

65,50 

15,00 

56,73 

12,85 

70 

» 

63,03 

14,44 

53,72 

12,17 

80 

» 

61,22 

14,02 

51,52 

11,67 

In  hac  tabella  ab  Hali  ero  assignata  sanguinis  copia  30  Libr.  . 
On  pondere  belvetico  expressa  cujus  libra  =  0,5  Kilogr*)  utcumque  f. 
rectificatur.  1  Libra  civilis  austriaca  =  0,56001  Kilogr.  ponderis  no-  - 
vi  gallici  s.  d.  naturalis,  et  1  Libra  medicinalis  austriaca  =  0,42000  f 
Kilogram.  i 

Sanguinis  coagulatio. 

Notum  sanguinem  vivum  in  statu  liquido  existere,  vi-  18 
taeque  influxu  propriam  suarum  partium  miscelam  con¬ 
servare  ,  at  missus  e  vena  £ animalium  calido  sanguine 
perditorum)  mutabitur:  exiguum  spargit  odorem  ex  eo 
emananti  vapori  ( halitus  s.  aura  sanguinis  dicto)  alli¬ 
gatum,  tum  coagulat.  —  Odor  ille  teste  Fourcroy  in 
foeminis  et  infantibus  minor,  in  senibus,  castratisque 
plane  deest.  —  ln  excipulo  refrigerato  condensatus  in 
forma  guttularum  colligitur  5  per  se  omnis  non  avolat, 
pars  enim  aliqua  ejus,  si  serum  destillatur,  in  eo  adhuc 
continetur.  Rapidius  secundum  Barruel  adjecto  fluido 
sanguini  acido  sulfurico,  hujus  tum  calefactione  dispel¬ 
litur,  adeo  ut  odore  sanguis  viri  et  mulieris  (diverso¬ 
rumque  animalium)  notabiliter  discrepans  facile  distin¬ 
guatur.  Sanguis  ejus  secessu,  fluidi  nimirum  gasifonnis, 
non  fit  levior,  sed  specifice  gravior  in  ratione  1053  : 1055. 

Odorem  dictum  etiam  in  vasis  contentus  sanguis 
spargit,  estque  in  diversis  animalium  speciebus  diver¬ 
sus  :  saepeque  intensus  uti :  in  liistricosis  moscho  simi¬ 
lis  ,  muricus  in  gliribus  et  vespertilionibus ;  tempore 
praesertim  stimuli  sexualis  in  masculis  nimium  inten¬ 
ditur. 

Aequabiliter  aliquamdiu  liquidus  sanguis  brevi  post  19 
venaesectionem,  in  vase  aperto  atmosphaerae  expositus 
ultro  mutabitur:  quibusdam  ejus  partibus  in  massam  so¬ 
lidiorem  coalescentibus ,  aliae  liquidae  perstant  i.  e. 
coagulat.  H.  Nasse  quatuor  in  coagulatione  distinguit 
momenta :  a)  Natae  cuticulae.  Dum  in  superficie  cuti¬ 
cula  formatur,  quae  ab  attente  immerso  digito  reliquum 
fluidum  arcet,  ut  nulla  eodem  adhaerere  possit  guttula, 
b)  Formatae  marginis.  Si  superficiei  coaiitio,  ad  vasis 
parietes  contingentia  strata  propagata,  ut  quidpiam  la¬ 
tiori  superficie  instrumenti  v.  c.  cultri  latitudine,  ex  una 
vasis  pariete  versus  adversam  trudi  possit,  c)  Immu - 

talionis  in  gelatinosam  massam.  Sanguis  gelatinae  con¬ 
sistentium  offert,  ut  immissus  digitus  vel  bacciilus  in 
medio  elasticae  massae  huc  illuc  moveri  possit ,  quin 
tota  massa  motui  particeps  sit.  d)  Perfectae  indurat  io- 
nis.  Tota  massa  est  adeo  indurata,  ut  mediatum  baccilli 
aut  digiti  motum  sequatur }  quae  induratio  secundum 
Nasse  e  peripheria  procedit,  radii  hic  oriuntur  eis 
glaciei  crystallis  similes  horizontaliter  cuspide  centrum 
petentes  vasorum. 

Temporis  intervallum  huic  coagulationi  necessarium 
variat  in  sano  etiam  humano  sanguine,  mediique  non¬ 
nisi  terminorum  valores  exprimendi ,  pro  sexu  diversi. 
Nasse  computatis  20  observationibus  in  temperatura 
12  — 18°  R.  pro  singulis  momentis  sequentem  statuit 
durationem. 

In  viro  In  muliere 

Nascentis  cuticulae  3  min.45  sec.  m.  —  2  m.  50  sec.  m. 
Marginis  e /formatae  5  ,,  52  „  ,,  —  5  „  12  „  „ 

Permutationis  ge¬ 
latinosae  e)  ,,  t)  ,,  ,,  "  7  ,,  40  55 

Indurationis  per¬ 
fectae  11  ,,  46  55  55  ~  0  55  D  55  55 

His  quidem  proprie  sanguinis  coagulatio  finita,  post  j 
aliquot  minuta  vero  separatio  coagulati  in  placentam  et  i 
serum  oritur 5  nempe  semper  magis  condensata,  inque  j 
proportionaliter  minus  volumen  redacta  massa  solidiori,  j 
per  omnem  ejus  superficiem  in  forma  guttularum  pio-  ■ 
rata  extricatur  pars  fluida.  Processus  hujus  duratio  est  ij 
semper  plurium  horarum,  in  medio  circiter  10  horarum,  i 
persaepe  tamen  in  plures  continuatur  dies.  Specifice  » 
gravior  placenta  plerumque  retenta  vasculi  continentis  t 
forma,  fundum  petit,  consistentium  praebet  gelatinae,  t 
disparentibus  digito  factis  impressionibus,  ejus  super¬ 
ficies  laetius  rubet,  margines  flavescentes  transparen-  • 
tes,  substantia  rubro-bruna,  —  Serum  (liquor  sanguinis  i 

coagulati)  flavo  nonnunquam  viridescente  aut  flavicante 
gaudet  colore,  salso  nauseoso  sapore,  pondus  specifi¬ 
cum  intra  1027 — 1029,  instar  calefacti  olei  olivarum 
fluit,  alcalice  reagit.  In  normali  relatione  quantitativa 
notata  serum  inter  et  placentam  summopere  differunt 
antiquiores  auctores  (l  :0,42  secundum  Rhades,  1:12 
sec.  Ros  en),  at  nimis  etiam recentiores  (l:047  Tha- 
crath,  1:3  Thomson  et  Rerzelius). 

Disjunctae  hae  sententiae  certe  inde  scaturiunt: 
quod  auctores  non  determinaverint ,  num  ponderis  aut 
voluminis  fuerit  .relatio ,  secundum  Nasse  volumine 
serum  semper,  sed  rarius  pondere  praevalet  5  etiam  tem¬ 
pus  non  parum  influit  a  venae  sectione  elapsum  ad  usque 
relationis  dijudicationem,  quum  ulterior  placentae  con¬ 
densatio  in  plures  etiam  continuatur  dies ;  sanguinem 
imo  initio  aut  sub  fine  venaesectionis  collectum  citius 
aut  tardius  coagulari,  et  majorem  aut  minorem  seri 
respectu  placentae  contineri,  nuperrimis  experimentis 
Pollini  constat;  aliae  tamen  insimul  externae  cir¬ 
cumstantiae  necdum  satis  notae,  operam  suam  in  dif¬ 
ferentias  augendas  conferunt,  sic  ut  Babington  ait, 
in  vasculo  alto  gracili  coagulatus  sanguis  minorem 
offert  placentam. 

Relatione  in  pondere  expressa  facillime  error  com¬ 
mittitur,  si  maximi  momenti  gradus  perfectae  exsicca¬ 
tionis  placentae  rite  non  instituatur.  Sed  nec  omnia 
haec  momenta  sufficere  possunt  tantae  in  quantitatum 
determinatione  differentiae  explicandae,  probabile  potius 
erit  in  sani  etiam  hominis  sanguine  relationes  seri  et 
placentae  e.  g.  pro  assumti  potus  quantitate,  sudoris 
dispendio  et  aliarum  rationum  diversitate  variari.  — 
Coagulationis  processum  quondam  simpliciter  eo  redu¬ 
xerunt  :  ut  orbiculi  rubri  invicem  contingentes  placen¬ 
tae,  plasma  vero  fluidum  seri  speciem  offerat,  qua  opi¬ 
nione  plasma  cum  sero  identificum  habuerunt;  sed  ope 
theoriae  hujus  etiam  difficilis  explicatu  fuit  origo  in 
quibusdam  casibus  strati  supremi  non  colorati,  sic  di¬ 
ctae  crustae  inflammatoriae  in  placenta.  Mulier  ta¬ 
men  memorata  methodo,  ranarum  sanguinem  filtrandi, 
insimul  demonstravit,  formationem  placentae  plasmatis 
fibrinae  tribuendam,  orbiculosve  sanguinis  nonnisi  pas¬ 
sive  in  ea  retentos  esse.  Filtratum  enim  ranarum  pias- 

ma  illico  in  serum  flocculosve  separatur,  qui  tamen  ob 
pelluciditatem  suam  noti  videntur,  sed  acumine  acus 
permixto  fluido,  id  turbantes,  fiunt  perspicui.  Si  sanguis 
verberatur  idem  conspicitur,  fibrina  nempe  coagulata 
excolor  vimentis  scopae  adhaeret,  solum  orbiculis  in 
placentam  non  densatis ,  in  sero  suspensis  remanen¬ 
tibus. 

21  Vitae  influxu  orbatus  sanguis  coagulat,  plura  tamen 
externa  momenta  hunc  processum  incitare  aut  retardare 
valent. 

a)  Contactus  aeris  atmosphaerici  coagulationi  favet, 
in  vase  itaque  humili  patente  citius,  quam  in  gracili  alto 
contingit.  —  Si  vas  aliquod  sanguiferum  infra  et  supra 
ligatum  cum  contento  excinditur ,  sanguis  tam  diu  li- 
guidus  restabit,  ut  interim  orbiculi  gravitate  sua  ad 
imum  labantur  5  idem  fit  si  scaturiens  sanguis  in  frusto 
tubi  intestinalis  excipitur,  tine  utroque  ligato,  vel  etiam 
in  vase  vitreo  bene  repleto  et  obturato.  Hac  ratione 
obtentus  sanguis  aptissimus  ad  mediatam  transfusionem, 
b)  Sola  temperaturae  imminutio ,  ullam  exserit  vim  in 
coagulationem  sicut  in  hibernantibus  videndum  animali¬ 
bus  ;  neque  in  isolatum  a  corpore  peculiariter  agit  san¬ 
guinem  ,  uti  enim  Hewson,  Eunter  et  S  c u d a- 
inore  ait:  frigore  valido  prius  congelat  sanguis,  dum- 
que  denuo  liquefit ,  nonnisi  coagulat.  Et  contra  san-  • 
guine  calido  aut  frigido  praeditorum  animalium  latex  j 
j  vitalis,  e  votis  trium  memoratorum  naturae  scrutatorum,  . 
in  quidpiam  altiori  temperatura  citius  in  binas  isolatur  i 
partes  •  et  quidem  sanguis  mammalium  rapide  coagulat  i 
in  temperatura  36 — 46°  Ii.,  quae  nec  dum  chemice  in  1 
albumen  ejus  agit,  c)  Actionibus  potentiarum  anorga -  j 
nicarum  chemicarum  in  sanguinem  eruditi  jam  pridem  r 
operam  navarunt,  recentiori  praesertim  tempore  Ma-  * 
g  e  n  d  i  e ,  Hamburger  et  H  ii  n  e  f  e  1  d.  Memoratu  i 
dignissima  sequentia  puto:  1.  acida  mineralia  concen-  * 
trata  sanguinem  atrum  densumve  reddunt*,  diluta  vero  3 
fet  acida  vegetabilia)  coagulationem  non  causant,  sed  j 

massam  brunam  viscidam  oleo  et  synipo  similem  fa¬ 
ciunt  ,  quod  ab  actione  eorum  in  colorantem  sanguinis 
substantiam  venit,  quum  mutationem  eandem  in  verbe¬ 
rato  etiam  sanguine  provocant,  2.  Salia  alcalium  et 
metallorum  retardant  generatim  aut  plane  cohibent  coa¬ 
gulationem  ,  pro  diversa  eorum  adjecta  copia.  Salia 
sulfurica  in  solutione  tantum  concentrata  cohibent  coa¬ 
gulationem,  eandem  cum  majori  aquae  copia  diluta  po¬ 
tius  incitantes,  eadem  ratione  ad  verbum  Hamburgi 
salia  tartrica  et  boracica  agunt* 

Hewson  unciam  seniis  natri  muriatici  vel  sulfurici, 
kaJi  muriatici,  nitrici  vel  acetici  sex  unciis  sanguinis 
admiscebat,  et  is  liquidus  perstabat,  adjecta  tardius  du¬ 
pla  aquae  quantitate  coagulabat.  Ammonia  muriatica, 
kali  et  magnesia  sulfurica  aeque  coagulationem  prohi¬ 
buerunt,  neque  addita  intrantem  aqua. 

Si  Schultz  bubulum  sanguinem  sale  Glauberi  in¬ 
spergebat,  quin  permisceret,  in  gelatinosam  massam 
coaluit.  —  Sales  metallici,  uti :  cuprum  sulfuricum  et 
sulfurico  -  ammoniatum  ,  ferrum  sulfuricum  et  muriati¬ 
cum  ,  plumbum  aceticum  ,  tartarus  stibiatus,  zincum 
aceticum  et  sulfuricum  sanguinem  magis  liquidum  fa¬ 
ciunt,  partim  laetiori,  partim  obscuriori  rubedine  im¬ 
buunt,  et  oleo  similem  offerunt.  Tantum  si  majori  in 
albumen  ducti  affinitate  ut:  argentum,  bismuthuin  et 
oxydulum  hydrargyri  nitricum,  cuprum  aceticum,  et 
sublimatum  mox  coagulum  bruno-atrum  causant,  simi¬ 
le  ut  jodina. 

De  actione  organicarum  substantiarum  in  sanguinem 
nil  generatim  dicendum,  nam  et  dicta  inter  se  pugnant. 
Opium  ut  Hunter  observavit  retardat  coagulationem, 
H  amburger  idem  indifferens  nominat*  Morphium  ace¬ 
ticum,  dedoctum  digitalis  et  nicotianae  secundum  H  am¬ 
burger  coalitionem  incitant.  Adstringentia  eandem  ex 
tempore  jubent.  Bilis  recens  laete  rubre  facit  sangui¬ 
nem  liquescere.  Venenum  viperarum  v  enis  infusum,  ut 
Fontana  vidit,  subitam  coagulationem  et  in  nigrum 
coloris  conversionem  causat,  dum  in  sanguine  isolato 

a  corpore  nil  mutat.  Acidum  hydrocyanicum  effectum 
peculiarem  non  exserit.  Alcoholis  sequentem  notavit  vir¬ 
tutem  Maidland:  si  dimidium  quantitatis  humani  aut 
bubuli  sanguinis  frigidum  adjecit  concentratum  alcoho- 
lem,  per  aliquot  horas  liquidum  stetit,  subito  vero  coa¬ 
luit,  quamprimum  denuo  tantum  alcoholis  immittebat. 


TIicscs  defendendae. 


I. 

Anatomia  comparativa  pro  studio  physiologico 
summe  necessaria 

II. 

Antiquissima  medicinae  pars  anatomia  est,  pul¬ 
cherrima  Physiologia,  difficillima  Pathologia,  tutissima 
Chirurgia,  nobilissimus  autem  ejus  flos :  Medicina  pu¬ 
blica. 

III. 

Botanices  studium  medico  practico  necessarium. 


IV. 

Sagacitas  in  discernendis  morbis  veris  a  simu¬ 
latis  medico  castrensi  prae  aliis  necessaria. 

Y. 

Crescente  cultura-crescit  morborum  numerus. 

VI. 

Balnea,  vina,  Venus,  ventus,  allia,  fumus. 

Ista  nocent  oculis,  sed  vigilare  magis. 

VII. 

Araeometrum  et  acidum  nitricym  sistit  plessime- 
irum  et  Stethoscopium  in  hydropis  diagnosi. 

VIII. 

Lumen,  quod  diagnosi  recentiori  aevo  adfui  sit, 
Anatomiae  pathologicae  et  Stethoscopio  debetur. 

IX. 

Auscultatio  et  percussio  non  tantum  in  clinico, 
sed  etiam  in  praxi  publica  applicabitis,  imo  utilis. 

X. 

Ignavus  est  dicendus  medicus ,  qui  totam ,  qua 
medetur,  pharmacotogiae  penum  ad  unguem  pollicis 
scribere  non  valet.  V.  ab  Ilii  de  nbrand* 

XI. 


■;  Materiam  inter  et  vim  nullum  obtingit  in  subjecto 
‘discrimen.  Toltenyi. 

XII. 

Remedium  quo  simplicius  eo  melius. 

XIII. 

Defectus  crustae  inflammatoriae  nequaquam  est  si¬ 
gnum  defectus  inflammationis. 

XIV. 

Si  tibi  defuerint  medici,  medici  tibi  sunto  haec  tria: 
Mens  hilaris,  requies  mod arata,  diaeta. 


